mokesčių mokėjimo, ieško įvairių kitų lengvatų. Tam 


pasitelkiami valstybės tarnautojai. Tačiau įrodyti kyšių davimą i 
ar ėmimą yra labai sunku. Europos Taryba sudarė darbo grupę - į 
ją įeina ir Lietuvos atstovai - kuri per dvejus metus turėtų 
priimti koncepciją korupcijos klausimu. 
Tuo tarpu pas mus, sakė A.Brazauskas, labai neatsakingai 


švaistomasi kaltinimais korupcija, ypač dažnai tai daro 
politinių partijų lyderiai. Dažniausiai šia nuodėme kaltinama 
Vyriausybė. Suprantama, kad jos sprendimai ne visada susilaukia 
visuomenės pritarimo. Tačiau apkaltinti Vyriausybę korupcija 
nėra pagrindo, pabrėžė Respublikos Prezidentas. Kita vertus, 

jos veiklą bei priimtus sprendimus gali ir privalo kontroliuoti 
Seimas, jo komitetai, taip pat Valstybės kontrolieriaus įstaiga. 
Pastarojo vaidmuo, A.Brazausko nuomone, turėtų būti 

didesnis tikrinant, kaip panaudojamos biudžeto skirtos lėšos 

bei vertinant Vyriausybės sprendimus šiuo klausimu. 


ĮTEIKTAS APDOVANOJIMAS JUOZUI KAZICKUI 

palio 10 dieną Vilniuje Respublikos Prezidentas Algirdas 
Brazauskas įteikė Didžiojo Lietuvos Kunigaikščio Gedimino 3-ojo 
laipsnio ordiną žinomam JAV lietuvių verslininkui ir visuomenės 
veikėjui Juozui Kazickui. Šių metų liepos 14 d. Prezidento 
dekretu jis apdovanotas už nuopelnus Lietuvos valstybei, jos 
ūkiui ir mokslui bei už asmeninį indėlį plėtojant Lietuvos ir 
JAV verslininkų ryšius. 

Juozas Kazickas, padėkojęs už apdovanojimą ir sveikinimus, 
pasakė, kad jo gyvenimo tikslas yra, buvo ir bus ištikimybė 
Lietuvai,- ilgus metus pavergtai, o dabar atkovojusiai 
Nepriklausomybę. Juozas Kazickas priminė, kad jo proseneliai 
buvo 1863 metų sukilimo dalyviai. Tas tautos laisvės troškimas 
visada buvo ir bus gyvas mūsų širdyse, sakė jis. 

NAUJASIS LIETUVOS INVESTICIJŲ AGENTŪROS VADOVAS PASIRYŽĘS 
/PRALAUŽTI NEŽINOJIMO SIENĄ" 

X Lietuvos Ministras Pirmininkas Adolfas Šleževičius teigiamai 
vertina prieš metus įkurtos Lietuvos investicijų agentūros 
veiklą. Tai premjeras pareiškė antradienį Vyriausybės rūmuose 
surengtoje spaudos konferencijoje. Joje žurnalistams buvo 
pristatytas naujasis Lietuvos investicijų agentūros generalinis 
direktorius Algis Avižienis. 

Kaip jau pranešta, 42 metų išeivis Algis Avižienis į 
Lietuvos investicijų agentūros vadovo postą išrinktas konkurso 
keliu. Keliolika metų jis yra dirbęs Jungtinių Amerikos 
Valstijų diplomatinėje tarnyboje Austrijoje, Lenkijoje, Bahamų 
salose, taip pat Valstybės departamente Vašingtone. Iki šių 
metų rugsėjo vidurio jis dirbo JAV ambasados Vilniuje antruoju K 
sekretoriumi politikos klausimais. 

Algis Avižienis žurnalistams sakė, kad jo vadovaujama 
agentūra šiuo metu pradeda naują veiklos etapą, kurio 
pagrindinis tikslas - aktyvus Lietuvos firmų pristatymas 
užsienyje. Potencialių investuotojų apklausa liudija, kad 
užsienyje dar labai stinga informacijos apie Lietuvą, kalbėjo 
generalinis direktorius, todėl pagrindinis agentūros uždavinys, 
jo žodžiais, yra "pralaužti nežinojimo sieną". 

A.Šleževičius spaudos konferencijoje tvirtino, kad agentūra 
jau nemažai nuveikė pristatydama užsienyje šalies ekonominę 
politiką. Premjero nuomone, Anglijoje, Danijoje, Graikijoje, 
Šveicarijoje ir kitose šalyse vykusios tarptautinės 
konferencijos, kuriose pristatytos investicijų Lietuvoje 
galimybės, buvo sėkmingos. Artimiausiu metu tokias 


konferencijas planuojama organizuoti Prancūzijoje, Italijoje, 
Norvegijoje bei kitose valstybėse. (J.V.) 

